Mäkinen: Tänakuta ei oleks me tšempionid - WRC
18.november 2018 21:27
Austraalias kiskus asi ärevaks. Pärast seda, kui Tänak eelviimasel katsel katkestas, pidi liidrina kihutav Jari-Matti Latvala igal juhul finišisse jõudma, muidu triumfeerinuks Hyundai.
„Mõtlesin: minust saab kas kangelane või põruja,” meenutas mullu Austraalia viimasel katsel võpsikusse maandunud Latvala. „Juhtunuks sama, mis eelmisel aastal, tulnuks jõulud nukrad, aga tahtsin ilusaid. Sestap keskendusin viimseni ja andsin endast parima.”
Kõik oleneb vaatenurgast. Publik peab tähtsamaks seda, kes on kiireim võidusõitja, kuid autofirmad hindavad eelkõige meeskondlikku tiitlit. Sellepärast võib Toyota tiimi pealiku Tommi Mäkineni rõõmu mõista.
„Veel neli aastat tagasi sõitsime Toyota korporatsiooni presidendi Akio Toyodaga neilsamadel Austraalia kruusateedel, tegime trenni ega rääkinud isegi rallitiimist,” meenutas Mäkinen, kes suutis Toyodale lõpuks maha müüa rallimeeskonna taasloomise idee, mida hakati teoks tegema 2015. aasta suvel. „Alles kolm ja pool aastat tagasi alustasime teekonda, aga nüüd oleme maailmameistrid.”
Loomulikult kiitis Mäkinen kogu meeskonda pühendunud töö eest. „Igaüks tiimi 150 liikmest on kõige tähtsam, kelleta tiitlit poleks tulnud.” Tänakut tänas tiimiboss personaalselt. „Tema andis Toyota triumfi suurima panuse. Hooaja esimene pool polnud meil just suurem asi, aga kui saime auto arendused tehtud ja Tänak hoo sisse, oli meid võimatu peatada.”
Ühtlasi tegi Mäkinen ralliajalugu: ta on esimesena kroonitud tšempioniks nii võidusõitjana (aastail 1996–1999) kui ka tiimipealikuna.
Katsevõitude statistika: Ott Tänak võitis lõppenud hooajal rohkem katseid kui Hyundai meeskond kokku! (10) 18.11.2018
Õnnelik Latvala: arvasin enne Austraalia rallit, et tuleb esimene hooaeg, kus jään võiduta (3) 18.11.2018
VIDEO, BLOGI JA FOTOD | Dramaatiline Austraalia ralli: Tänak ja Neuville eksisid viimastel katsetel, Ogier sai juba enne punktikatset MM-tiitlit tähistada (128) 18.11.2018
GRAAFIK | MM-sarja lõplik seis: Ogier kuuendat korda järjest tšempion, Tänak ja Neuville jäid kaugele (20) 18.11.2018
DELFI RALLISTUUDIO | Austraalia ralli ja MM-sarja aasta kokkuvõte: miks Tänak ikkagi katkestas, kas Ogier ongi võitmatu? (7) 19.11.2018
VIDEOD JA FOTO | Ott Tänak valiti Sydneys WRC lõpugalal aasta parimaks rallisõitjaks (9) 19.11.2018
Esapekka Lappi: see oli parim viis Toyotaga hüvasti jätta 19.11.2018